
Omenia, expresie verbală a unei 
noţiuni colective, a dat întotdeau- 
na de lucru lexicografilor când 
au încercat să traducă, convena- 
bil, cuvântul. Fiindcă a traduce 
cuvântul omenie prin ospitalitate, 
prin onestitate, prin onorabili- 
tate, prin cuviință, prin bunătate 
ori, pur şi simplu, prin umanitate, 
însemnează a-l traduce numai în 
parte. Ca realitate, ca document 
de viaţă, omenia este un tot unitar, 
constând din numeroase compo- 
nente esenţiale. Omenia nu este o 
anumită virtute, ci o adevărată an- 
tologie, un buchet de flori ale su- 
fletului. lubire de străini, ţinerea 
cuvântului dat, sentimentul onoa- 
rei, dispoziție de jertfă, spiritul 
dreptății, mărinimie, modestie, 
credință în Dumnezeu -— toate aces- 
tea sânt podoabele omeniei. 


Străinul călător, care vine la 
tine flămând şi ostenit, trebuie 
primit cu dragoste de părinte: 
Când vine a tine străinul, în- 
tâmpină-l ca un părinte. Sau: 
Pe străin nu-l îndepărta de la 
casa ta “nainte de a-l îndestu- 
la. Pentru Român este străin 
nu numai omul de alt neam, 
ci şi omul necunoscut lui. 

Dintre virtuțile omeniei Ro- 
mâneşti, cel mai des numită 
este IUBIREA DE OASPEŢI. 
Este adevărat că „a omeni” pe 


IUBIREA cineva însemnează a-l primi cu 
DE OASPEŢI inimă deschisă, a-l ospăta şi a-i 
da cinstea cuvenită omului. Cu 
aceasta însă nu sa spus prea 
mult despre omenie. lubirea de 
oaspeți nu este o virtute exclusiv Românească: toate 
popoarele pământului se dovedesc, mai mult sau mai 
puțin, ospitaliere. Ceea ce caracterizează ospitalitatea 
Românească este iubirea de străini. În casa Românu- 
lui, străinul, nu ai casei, primeşte ce e mai bun. „lu- 
birea de străini” — spune poporul — „dar dumneze- 
iesc.” Străinul călător, care vine la tine flămând şi 
ostenit, trebuie primit cu dragoste de părinte: „Când 
vine la tine străinul, întâmpină-l ca un părinte.” Sau: 
„Pe străin nu-l îndepărta de la casa ta “nainte de a-l 
îndestula.” Pentru Român este străin nu numai omul 
de alt neam, ci şi omul necunoscut lui. Străin poate 
fi Italianul, Germanul, Bulgarul, ca şi „frătutele” din 
Banat (pluralul: frătuţi) ori „Ungureanul” (Român 
din Transilvania). 
Cineva sar putea întreba dacă nu cumva în această 
revărsare de dragoste a Românului față de omul ne- 
cunoscut nu se pot identifica urmele unei explica- 
bile vanităţi omeneşti. Cine a cunoscut însă bucu- 
ria care inunda sufletul gazdei când vedea pe străin 
mulțumit, nu poate avea pentru faptă decât un răs- 
puns: setea omului lui Dumnezeu de a se devota toc- 
mai celui fără cunoscuți, fără aşezare, fără cămin, e 
pricina bucuriei, care nu e aici decât semnul neîndo- 
ielnic al harului. 


Un semn sigur al omeniei este ŢINEREA CUVÂNTU- 
LUI DAT. „Fii totdeauna om pe cuvântul căruia poți 
zidi” — spun legile omeniei. Din ele sa inspirat cântecul 
poporan: „Furnica, de e furnică, lighioana micuțică, 
la trup mare, la cap mică, se târăşte pe pământ, şi se 
ţine de cuvânt. Dar noi, oameni botezați, de cuvânt 
cam fost lăsați!” La omul de omenie, ţinerea de cu- 
vânt îmbracă haină religioasă: „Pe unde iese vorba, şi 
sufletul!” De aceea pune el mare preț pe cumpănirea 
oricărui cuvânt, fiindcă: „Vorba când a ieşit din gură, 
no mai poți ajunge nici cu armăsarul, nici cu oga- 
rul” În consecință, sfatul: „ine-ţi limba-n gură ca- 
n temniță.” Zăbava la vorbire ar fi indicată omului de 
Dumnezeu chiar de la Creaţie: „Dumnezeu a dat omu- 
lui două urechi şi numai o limbă; ca mai mult să audă, 
decât să spună.” Pentru vorbire există, de altfel, numai 
o justificare: „Ori taci, ori spune ceva mai bun decât 
tăcerea.” 


FACEREA DE BINE Binele făcut de ochii lumii — binele 
cu zurgălăi — nu-şi merită numele. Facerea de bine nu- 
mai atunci îşi merită numele când nu e cu socoteală 
ascunsă; când nu e făcută cu scop de câştig. Poporul 
spune: „Fă binele şi dă-l pe apă.” Nu-ţi poți face griji 
cu soarta lui: undeva va trage el la mal şi va da roade. 
Omul de omenie face binele şi uită că l-a făcut: „Când 
dăruieşti, uită; când ţi se dăruieşte, nu uita, în veac.” 
Mila nu cunoaşte deosebire între buni şi răi: „Milostiv 
cu cel rău de eşti, omenia cinsteşti.” 


MĂRINIMIA Cel care nu e în stare să uite răul pe care 
i l-a făcut altul şi abia aşteaptă să-şi vadă adversarul la 
greu, ca să-i răsplătească răul cu rău, e un om mic, om 
pământesc. Un astfel de om nu se poate socoti în rân- 

dul oamenilor de omenie. Omul de omenie are inimă 
mare: „Când îți cade-n mână potrivnicul tău” — spune 
el — „nu gândi la pedepsirea lui, ci la îndestularea lui 
şi la îndreptarea lui.” Şi iarăşi: „Braţul ce nu dă mo- 
arte când poate, multe poate.” Inima omului de omenie 
e logodită cu iertarea: „lertarea poartă-o-n sân, ca so 
ai la îndemână,” spune omenia. Capacitatea de a ierta 
îl înnobilează pe om: „Cel puternic, când iartă, atunci 
puternic s'arată.” 


SPIRTUL DREPTĂȚII Omul de omenie este încredin- 
ţat că: „Slujitor al dreptăţii de vei rămânea, nici înaintea 
lui Dumnezeu frică vei avea; că Dumnezeu drep- 
tatea este.” Om drept, cu adevărat, nu este întotdeau- 
na cel care nu lucrează nedreptatea; că unii nau fost 
în situaţia de a face nedreptate: „Nu oricine, nelucrând 
nedreptatea, e drept; ci acela care poate face nedrep- 
tatea, dar n'o face, acela drept se socoteşte.” Omul de 
omenie nu se supune legii numai „fiindcă e lege” (Pas- 
cal). Dreptatea legală poate, în anumite împrejurări, să 
devină fără noimă şi păgubitoare. Aşadar: nu legalitate, 
ci „dreptatea nedreaptă”. Criteriul? Iată-l: „Ține-te de 
legea care te sfătuieşte spre calea omeniei.” 


DISPOZIȚIA DE JERTFĂ Nu e vorba numai de jertfă 
de timp, de muncă, de bani; ci chiar de gătirea de a-ți 
pune capul pentru altul: „Binele pe care ţi l-a făcut 


chezaşul tău” — spune omenia — „nu-l uita nicicând; că 
el pentru tine capul şi-a pus” 


ÎNFRÂNAREA Desfrânarea fiind duşmanul de moar- 
te al omeniei, înfrânarea nu poate lipsi din panoplia 
virtuților acesteia. Experienţa poporului ştie că: „Frâul 
când slăbeşte, în prăpastie te trânteşte.” Ca să poate fi 


de folos, însă, înfrânarea trebuie practicată de timpu- 
riu, fiindcă: „Înfrânarea la bătrânețe, nici o laudă; că 
nu omul se înfrânează, ci neputința lui îl arată a fi în- 
frânat.” Despre pofta de mâncare ațâțată de băutură: 
„Omul de va bea, ca porcul va mânca.” Despre înfrâna- 
rea pasiunilor: „Acela e stăpân mare, care-şi stăpâneşte 
patimile sale rele.” 


MODESTIA „Orice faptă vrednică de laudă vei săvârşi” 
— spune înțelepciunea poporului — „nu arăta a o fi să- 
vârşit tu: lasă să vorbească fapta pentru tine.” Despre 
îmbrăcămintea menită să te arate om de seamă: „Nu 
haina să te cinstească, ci tu să cinsteşti haina.” 


ONOAREA Onoarea este temelia încrederii între oa- 
meni. Omul de omenie nu-şi pătează onoarea, chiar 
dacă în joc e viața lui: „Luptă şi nu fi niciodată mişel; 
e mai bine să cazi luptând pe drumul onoarei, decât 
să învingi printro mişelie.” Duşmanul onoarei este 
ruşinea: „Omul de omenie nu se teme de alta, fără nu- 
mai de ruşine.” 


UMILINŢA Umilinţa înfrânează, însă nu stă-n calea 
iubirii de onoare. Din respect față de chipul lui Dum- 
nezeu în el, omul vrea să evite exagerate exigențe de 
onoare. Umilinţa cu orgoliul nu pot locui împreună: 
„Cel umil cu cel mândru nu se pot vedea unul pe altul; 
că unul se uită la pământ, altul la cer” — spune poporul. 
Despre orgoliul de a fi de neam mare: „Nu cel de neam 
mare e de cinstire vrednic, ci cel ce se dovedeşte a fi 
vrednic de neam mare, acela e de cinstire vrednic.” 


CREDINȚA ÎN DUMNEZEU Cununa tuturor virtu- 
ților omeniei este credința în Dumnezeu. Om de ome- 


11 OMENIA 


nie fără credință-n Dumnezeu nu sa dovedit nicicând. 
Omul de omenie ştie că: „Unde voieşte Dumnezeu se 
biruieşte rânduiala firii.” Dar aceasta nu după socote- 
ala noastră, ci după purtarea de grijă a lui Dumnezeu: 
„Pronia dumnezeiască întrece socoteala muritorească.” 
Omul de omenie e încredințat că: „Spre pedepsirea 
noastră, Dumnezeu ne dă uneori stăpâni cumpliți.” 
Pentru aceea se cuvine să: „Mulţumim lui Dumne- 
zeu şi de bine şi de rău.” Ce ne dăruieşte Dumnezeu, 
nu ne poate lua omul. Dar în aşteptarea darurilor de 
sus, omul trebuie să activeze, spre a fi vrednic de dar: 
„Dumnezeu îți dă, dar în traistă nu-ţi bagă.” 

Şi, ca să încheiem cu câteva zicale chiar despre ome- 
nie: „Omul lipsit de omenie, pe oricine întâlneşte, 
prihăneşte.” Locul omeniei în domeniul harurilor: 
„Îmbrăţişarea, semn al dragostei; dragostea, semn al 
milei; mila, semn al omeniei; iară omenia, dovedirea 
credinței.” 


Omul de omenie nu sa eliberat 
de subt legile onoarei omeneşti. 
Când el spune că nu se teme de 
altceva, fără numai de ruşine, 
este aci vorba nu numai de fap- 
ta de ruşine pe care ar săvârşi- 
o el însuşi; ci şi de ruşinarea 
lui venită prin altul. Căci omul 
de omenie nu se lasă pălmuit. 

Omenia îşi are rădăcinile în în- 
vățătura Evangheliei; de aici 
îşi trage seva. În iubirea de stră- 


ini a omului de omenie se oglin- 
IUBIREA  deşte îndemnul Apostolului: 

DE STRĂINI „Fraţilor, iubirea de streini să 

nu uitaţi: că prin aceasta unii, 

|| || neştiind, sălăşluit-au îngeri.” 

/Evrei XIII, 2/ Împotriva călcă- 

rii cuvântului dat: „Şi rog pre voi, fraților, pentru numele 
Domnului nostru Iisus Hristos, ca toți aceeaşi să grăiți.” 
/I Corintheni , 10/ Sau: „Drept aceea, lepădând min- 
ciuna, grăiți adevărul fieştecarele cu aproapele lui.” /Ef- 
eseni IV, 25/ Despre celelalte virtuți: „Încolo, fraților, 
câte sânt adevărate, câte sânt de cinste, câte sânt drepte, 
câte sânt curate, câte sânt iubite, câte sânt cu bună faimă, 
orice bună-săvârşire şi orice laudă, acestea să gândiţi.” 
/Filippiseni 1V, 8/ În sfârşit, îndemnul: „Cele de sus 
cugetați, nu cele de pre pământ.” /Colasseni III, 2/ 


Omul care a izbutit să se su- 
pună poruncii de a nu sta îm- 
potrivă celui rău („non re- 
sistere malo”) pluteşte pe alte 
înălțimi. Împotriva violenței 
el nu-şi mai îngăduie altă 
ripostă fără numai cea dată de 
Hristos: „Dacă am grăit rău, 
mărturiseşte pentru rău; iar 
dacă bine, pentru ce mă baţi?” 

Omenia însă nu se acoperă, fără 
rest, cu viața lui Hristos. Omul 
de omenie nu se identifică cu 


omul nou al Evangheliei. Omul 
VIAŢA care poate spune despre sine: 
ÎN HRISTOS „Că miea viețui este Hristos, 
şi a muri dobândă.” /Filippise- 
II] ni I, 21/ Omul care întradevăr 
„în Hristos sa îmbrăcat” se 
mişcă pe alt plan spiritual decât omul de omenie. Pe 
omul nou al Evangheliei nu-l mai abate din drum nici 
nedreptatea, nici ofensa, nici amenințarea, nici lovi- 
rea. Omul care la toate amenințările poate răspunde 
tiranului: „Mă ameninţi cu exilul... dar care e pa- 
tria mea? Eu mă simt tot aşa de bine oriunde pe acest 
pământ, care nu e al meu, după cum nici al tău; de 
confiscat, nu-mi poţi confisca altceva afară de cele 
câteva cărți pe care le posed; cât despre moarte, ea 
nu poate decât să grăbească unirea mea cu Domnul 
şi Mântuitorul meu, după care suspin” — omul aces- 
ta a biruit toate dificultăţile. Omul care a izbutit să 
se supună poruncii de a nu sta împotrivă celui rău 
(non resistere malo) pluteşte pe alte înălțimi. Îm- 
potriva violenţei el nu-şi mai îngăduie altă ripostă 
fără numai cea dată de Hristos: „Dacă am grăit rău, 
mărturiseşte pentru rău; iar dacă bine, pentru ce mă 
baţi?” /loânn XVIII, 23/ 
Viaţa în Hristos, viață care depăşeşte proporțiile na- 
turii noastre, care nesocoteşte drepturile şi înfruntă 
energiile ei şi care nu e reclamată de nevoile ei, a cu- 
noscut-o omenirea de-atâtea ori de-a lungul veacu- 
rilor. E lung şirul aşa-ziselor „scoateri din istorie.” 
Toate sânt însă cazuri individuale. Popoare întregi 
n'au atins niciodată această culme. 


Partizanii violenței fizice în 
slujba cauzelor mari uită că 
omul nu are dreptul să judece 
„sub specie aeternitatis,” fiin- 
dcă atunci îşi poate îngădui 
orice. Uită că omul nu are alt 
drept decât acela de a împlini 
Poruncile date lui spre urmare. 
Şi pentru creştini porunca 
este: NON RESISTERE MALO! 

Cu porunca de anu sta împotrivă 
celui rău /Matthâi V, 39/ am 


ajuns la sâmburele temei noas- 


tre generale: omenie şi violență. 
OMENIE  Porunca Evangheliei împotri- 
ȘI VIOLENȚĂ va violenţei fizice este clară; iar 
contextul nu lasă nici o posibili- 
|| V tate de escamotare. 'Le sileşte un 
nebun să-l întovărăşeşti o milă 
de cale? Mergi cu el două, chiar dacă n-ai timp pen- 
tru asta. Vrea cineva să se judece cu tine spre a-ţi lua 
haina ta? Lasă-i lui şi cămaşa. Le loveşte careva peste 
obrazul drept? Întoarce-i pentru lovire şi pe cel stâng. 
/Matthâi V, 39-41/ 
Un singur fapt relatat de Evanghelie ar putea să pară 
celui neprevenit că dezice nu numai porunca limpede a 
non-violenței, ci întreg spiritul învățăturii evanghelice: 
biciuirea de la Templu. „Şi au intrat Iisus în biserica 
lui Dumnezeu, şi au scos pre toți carii vindeau şi cum- 
părau în biserică, şi mesele schimbătorilor de bani au 
răsturnat, şi scaunele vânzătorilor de porumbei. Şi au 
zis lor: Scris este: Casa mea casă de rugăciune se va 
chema; dară voi o ați făcut peşteră tâlharilor.” /Mat- 
thâi XXI, 12-13/ Pe acest fapt petrecut la Templu îşi 
construiesc unii creştini justificarea violenței fizice. 
Atunci când nu interese personale sânt în joc — spun 
ei — ci interese de ordin general, interesele comunității 
(de dragoste ori de destin), biciul ori sabia din mâna 
ta sânt sfinţite prin însuşi zelul tău dezinteresat. Toţi 
aceştia trec cu vederea un fapt esențial, anume că cel 
care a biciuit pângăritorii Templului era Dumnezeu: 
„Dumnezeu adevărat, din Dumnezeu adevărat... de- 
o-fiinţă cu Tatăl... prin Carele toate sau făcut.” Uită 
aşadar că între El şi noi, oamenii, e deosebire. Uită că 


înainte de a fi pedepsit pe păcătoşii de la Templu „toate 
le zidise, iară după fapta de la Templu, EI, stăpânul 
materiei, înviase din mormânt cu trupul, fără să strice 
sigiliile mormântului. 

Partizanii violenței fizice în slujba cauzelor mari uită că 
omul nu are dreptul să judece „sub specie aeternitatis,” 
fiindcă atunci îşi poate îngădui orice. Uită că omul nu are 
alt drept decât acela de a împlini poruncile date lui spre 
urmare. Şi pentru creştini porunca este: „non resistere 
malo!” Bogate sânt interpretările poruncii non-violenței. 
Peste toată ascuțimea şi strălucirea lor rămâne, limpede, 
adevărul că împlinirea acestor porunci este privilegiul 
câtorva aleşi; privilegiul acelora despre care imnele Bise- 
ricii creştine a Răsăritului spun că „patria şi rudenia au 
lăsat”; privilegiul celor care s'au liberat din cătuşele onoa- 
rei şi a tot ce este pământesc în noi. 


Două sânt posibilitățile de a te desprinde din legăturile 
patriei şi rudeniei: supranaturalizarea (prin câştigarea 
harului) sau denaturalizarea (prin agonisirea blestemu- 
lui). Prima e sfințenia. Fa cinsteşte neamul omenesc. A 
doua — denaturalizarea — este degradarea chipului de 
om. Făpturile care ţin de această categorie se simt bine 
oriunde cerințele lor trupeşti le sânt satisfăcute. Pentru 
aceasta sânt gata, oricând, să lepede: credință, onoare, 
omenie. Pe aceste viețuitoare poporul Românesc le-a 
numit „pălămidă țigănească.” 

Omul de omenie nu sa eliberat de subt legile onoarei 
omeneşti. Când el spune că „nu se teme de altceva, fără 
numai de ruşine,” este aci vorba nu numai de fapta de 
ruşine pe care ar săvârşi-o el însuşi, ci şi de ruşinarea 
lui venită prin altul. Căci „omul de omenie nu se lasă 
pălmuit.” lubirea de patrie nu sa stins în pieptul lui. 
„lubirea de patrie” — spune el — „patimă cinstită.” Şi 

iarăşi: „Cine pentru patria lui grăieşte, oricât ar grăi, 
puţin se socotește.” Nici de rudenia de sânge şi de cea 
spirituală nu s'a putut lepăda. Că deşi el ştie că: „Noi 
oamenii toți o rudenie sântem, că toți dintrun neam 
ne tragem, nu poate să nu recunoască faptul firesc că: 
„Mai aproape e cămaşa decât haina...” 


Limbă, cultură, tradiție, tem- 
perament, mentalitate şi-au lăsat, 
totdeauna, urmele lor în trăi- 
rea adevărului evanghelic abso- 
lut. Întâmpinarea sufletului 
omenesc cu învățătura evan- 
ghelică - aşa cum o predă Bise- 
rica - a născut omenia. Omenia 
este rezultatul trăirii Româneşti 
a Adevărului Evangheliei. 

Omenia nu este expresia unei 
condiţii umane a cărei cea mai 
înaltă traptă ar indica-o cu- 


noscutul vers al lui 'Terentius: 
RĂNILE „Homo sum: humani nihil a 
PĂCATELOR ŞI me alienum putop iară cea mai 
FRUMUSEȚEA joasă ar arăta-o spusa: „Gură de 
CEA DINTÂI om, gură de câne: cere pâne.” 
Omenia nu e logodită cu acel 
homo humanissimus al lui Ci- 
cero. Ea nu tinde neapărat 
spre acea demnitate pe care Pascal o subscrie omului: 
„Loată demnitatea omului constă în gândire.” /Pen- 
sces/ Căci toate aceste înălțări pot fi rezultate fireşti 
ale condiției umane date. Omenia însă trădează setea 
după altă condiţie umană. Cu toate că-i supus locului 
şi timpului, omul de omenie însetează după o stare de 
splendoare, după o măreție inițială, după „frumusețea 
cea dintâi” cu care fusese el împodobit. Conştient 
de faptul că poartă „ranele păcatelor,” el ştie că este, 
totuşi, „chipul slavei lui Dumnezeu celei negrăite.” 
Setea după această „frumuseţe” inițială îl mână pe 
om pe anumite căi. Care sânt acestea? Sânt cele in- 
dicate de învățătura evanghelică. Adevărul Evan- 
gheliei este însă absolut. 'Trăirea lui de către oameni 
fiind fapt istoric, poartă urmele condiționării. Să- 
mânţa învățăturii a căzut pe terenuri felurite. Lim- 
bă, cultură, tradiţie, temperament, mentalitate şi-au 
lăsat, totdeauna, urmele lor în trăirea adevărului 
evanghelic absolut. Întâmpinarea sufletului omenesc 
cu învățătura evanghelică — aşa cum o predă Biserica 
— a născut omenia. OMENIA ESTE REZULTATUL TRĂIRII 
ROMÂNEŞTI A ADEVĂRULUI EVANGHELIEI. 


Dumnezeu singur ştie câţi 
sfinți bărbați şi câte sfinte femei 
au binecuvântat cu viața lor 
pământul Românesc — pământ 
care a cunoscut adevărul creştin 
înaintea tuturor vecinilor lui de 
astăzi. Căci poporul Românesca 
fost încreştinat înaintea Ruşilor, 
a Bulgarilor, a Sârbilor, a Un- 
gurilor, a Cehilor, a Polonezilor. 


23 OMENIA 


Omenia nu este sfințenie. Ome- 
nia constituie însă climatul cel 
mai prielnic pentru înlesnirea 
pasului spre suprema treaptă la 

OMENIE care cheamă învățătura lui Hris- 
ȘI SFINȚENIE tos: „Fiţi dar voi desăvârşiți, 


precum 'Iatăl vostru cel din ce- 
riuri desăvârşit este.” /Matth- 


ci V, 48/ Poporul Român are 


despre sfințenie o idee atât de înaltă, că niciodată nu 
a îndrăznit să treacă pe vreunul din ai săi în catalogul 
sfinților, adică în rândul acelora care prin desăvârşirea 
vieții lor sau unit cu Dumnezeu. Până la anul 1855 — 
după obţinerea autocefaliei — Românii nau îndrăznit să 
facă un astfel de pas. 

Lipsa canonizărilor nu însemnează lipsa sfințeniei 
pe pământul Românesc. (Pe la mijlocul veacului al 
XVIII-lea, de pildă, în vremea în care tânărul Plăton 
Velicicovski — marele Stareț Paisie de mai târziu — se afla 
în schitul Trăisteni din Ţara Muntenească, trăia acolo 
un sfânt călugăr valah, Ghedrghie cu numele, „prietenul 
vrăbiilor.” Vrăbiile îl aşteptau totdeauna la uşa chiliei 
şi, aşezându-se pe umerii şi pe braţele lui, îl însoțeau 
până la uşa bisericii. Aici aşteptau sfârşitul slujbei, ca 
apoi, la fel, să-l petreacă până la chilie. Şi săvârşindu-se 
sfântul călugăr şi fiind purtat la groapă, sau aruncat 
vrăbiile în mormânt, tăvălindu-se de durere. Şi nu pu- 
teau arunca pământul în groapă din pricina vrăbiilor 
surori.) Dumnezeu singur ştie câți sfinți bărbaţi şi 
câte sfinte femei au binecuvântat cu viața lor pământul 
Românesc — pământ care a cunoscut adevărul creştin 
înaintea tuturor vecinilor lui de astăzi. Căci poporul 
Românesc a fost încreştinat înaintea Ruşilor, a Bulga- 
rilor, a Sârbilor, a Ungurilor, a Cehilor, a Polonezilor. 


Apocalipsa Sfântului loânn ne înfăţişează defilarea nea- 
murilor pământului în cerească cetate luminată de slava 
lui Dumnezeu: „Şi vor aduce slava şi cinstea neamurilor 
întru dânsa.” /XXI, 26/ Prin „slava şi cinstea” neamuri- 
lor se înțelege aici specificul şi unicul popoarelor. 

Fi-va, acum, neamul nostru Românesc ruşinat, înaintea 
tronului Mielului, în ziua supremului examen? La această 
întrebare, nimeni dintre muritori nu e îndreptăţit a da 
un răspuns. 

